CELEX: 62019TN0387
Language: sk
Date: 2019-06-26 00:00:00
Title: Vec T-387/19: Žaloba podaná 26. júna 2019 — DF a DG/EIB

26.8.2019   
            
            
               SK
            
            
               Úradný vestník Európskej únie
            
            
               C 288/56
            
         
      Žaloba podaná 26. júna 2019 — DF a DG/EIB
      (Vec T-387/19)
      (2019/C 288/69)
      Jazyk konania: francúzština
      
         Účastníci konania
      
      
         Žalobcovia: DF a DG (v zastúpení: L. Levi a A. Blot, advokáti)
      
         Žalovaná: Európska investičná banka
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  vyhlásil túto žalobu za prípustnú a dôvodnú,
               
            v dôsledku toho:
      
                  —
               
               
                  zrušil rozhodnutia, ktorými sa žalobcom DF a DG zamieta príspevok na usídlenie pri ich návrate z externých kancelárií (rozhodnutia prijaté 6. marca 2018 a 28. februára 2019),
               
            
                  —
               
               
                  v prípade potreby zrušil rozhodnutia z 19. marca 2019 (v prípade DF) a z 27. marca 2019 (v prípade DG), v ktorých EIB usúdila, že nie je namieste začať zmierovací postup, keďže ich námietky sú „manifestly unfounded“,
               
            
                  —
               
               
                  v prípade potreby zrušil rozhodnutia zo 14. júna 2019, ktorými sa potvrdzuje zamietnutie priznania príspevku na usídlenie,
               
            
                  —
               
               
                  zaviazal žalovanú, aby uhradila príspevok na usídlenie každému zo žalobcov, zvýšený o úroky z omeškania vypočítané podľa sadzby Európskej centrálnej banky zvýšenej o 2 percentuálne body, a to až do úplného zaplatenia;
               
            
                  —
               
               
                  zaviazal žalovanú na náhradu trov konania.
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú štyri žalobné dôvody.
      
                  1.
               
               
                  Prvý žalobný dôvod založený na porušení článkov 5 a 17 prílohy VII služobného poriadku zamestnancov Európskej investičnej banky (EIB), ktorého sa EIB dopustila ich výkladom v tom zmysle, že tento nový výklad pravidla stanoveného týmito ustanoveniami, nie je v súlade s cieľom, ktoré má toto pravidlo sledovať.
               
            
                  2.
               
               
                  Druhý žalobný dôvod založený na porušení nadobudnutých práv, porušení legitímnej dôvery, neexistencii prechodného režimu, ako aj na porušení zásady riadnej správy vecí verejných a povinnosti starostlivosti.
               
            
                  3.
               
               
                  Tretí žalobný dôvod založený na porušení zásady zákazu diskriminácie.
               
            
                  4.
               
               
                  Štvrtý žalobný dôvod založený na porušení článku 41 služobného poriadku zamestnancov EIB.